**Ministru kabineta noteikumu projekta „Grozījumi Ministru kabineta 2013.gada 21.maija noteikumos Nr.261 „Noteikumi par valsts atbalstu ar celiakiju slimiem bērniem, kuriem nav noteikta invaliditāte”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabinets 2014.gada 17.jūnija sēdē izskatīja labklājības ministra iesniegto informatīvo ziņojumu „Par valsts atbalsta ar celiakiju slimiem bērniem saņēmēju loka pārskatīšanu” (prot. Nr.33 91.§.), pieņemot to zināšanai un nolemjot, ka:1. jautājumu par papildu valsts budžeta līdzekļu piešķiršanu Labklājības ministrijai, lai pārskatītu ar celiakiju slimo bērnu loku, kas saņem valsts atbalstu, izskatīt Ministru kabinetā kopā ar visu ministriju un centrālo valsts iestāžu priekšlikumiem jaunajām politikas iniciatīvām un iesniegtajiem papildu finansējuma pieprasījumiem likumprojekta "Par valsts budžetu 2015.gadam" un likumprojekta "Par vidēja termiņa budžeta ietvaru 2015., 2016. un 2017.gadam" sagatavošanas un izskatīšanas procesā atbilstoši valsts budžeta finansiālajām iespējām;
2. Labklājības ministrijai pēc tam, kad Ministru kabinetā būs izskatīts jautājums par jaunajām politikas iniciatīvām un atbalstīta finansējuma piešķiršana šā protokollēmuma 2.punktā minētajam mērķim, ja nepieciešams, sagatavot un līdz 2014. gada 1.decembrim iesniegt noteiktā kārtībā Ministru kabinetā tiesību aktu projektu par grozījumiem Ministru kabineta 2013.gada 21.maija noteikumos Nr.261 "Noteikumi par valsts atbalstu ar celiakiju slimiem bērniem, kuriem nav noteikta invaliditāte”.

Tomēr, tā kā deleģējums valsts atbalsta nodrošināšanai ar celiakiju slimajiem bērniem noteikts Sociālo pakalpojumu un sociālās palīdzības likumā kā sociālais pakalpojums tikai bērniem, kuriem nav noteikta invaliditāte (13.panta pirmās daļas 8.punkts), Labklājības ministrija izstrādāja un Ministru kabinets š.g. 2.decembra sēdē atbalstīja likumprojektu „Grozījums Sociālo pakalpojumu un sociālās palīdzības likumā” (TA-2798), paplašinot atbalsta ar celiakiju slimiem bērniem saņēmēju loku (likumprojekts iekļauts valsts budžeta 2015.gadam likumprojektu paketē, pieņemts Saeimā 17.12.2014., Nr.94/Lp12).Ministru kabineta 2014.gada 12.novembra sēdē tika pieņemts zināšanai informatīvais ziņojums ,,Par ministriju iesniegtajiem priekšlikumiem likumā ,,Par vidēja termiņa budžeta ietvaru 2014., 2015. un 2016.gadam” 2015.gadam un turpmākajiem gadiem paredzētajam finansējumam jauno politikas iniciatīvu īstenošanai un citu ministriju iesniegto pasākumu, kas pozitīvi ietekmē fiskālās telpas apjomu, izdevumu izvērtējums”  un tika atbalstīta papildu finansējuma piešķiršana ar celiakiju slimo bērnu atbalsta pilnveidošanai 2015.gadam 119 100 *euro*apmērā, 2016.gadam 128 064 *euro* apmērā un 2017.gadam 138 309 *euro*apmērā (MK prot. Nr.62 2.§, 2.punkts).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Celiakija ir glutēna nepanesamības izraisīta autoimūna slimība. Glutēns jeb lipeklis ir olbaltumviela, kas sastopama kviešos, rudzos un miežos un pat nelielā daudzumā izraisa slimnieka imūnās sistēmas uzbrukumu paša organismam. Rezultātā tievo zarnu gļotādas bārkstiņas tiek bojātas un tādējādi tiek traucēta uzturvielu uzsūkšanās organismā. Glutēns ir sastopams daudzos rūpnieciski ražotajos pārtikas produktos un pusfabrikātos, piemēram, maizē, makaronos, gaļas un piena izstrādājumos, konditorejas izstrādājumos, saldumos, dzērienos, mērcēs un marinādēs, kā arī sabiedriskajā ēdināšanā piedāvāto ēdienu sastāvā. Celiakija var izpausties jebkurā vecumā, un Latvijā, līdzīgi kā citās valstīs, ar celiakiju slimo ap 1% cilvēku no visas populācijas[[1]](#footnote-1).*Šobrīd celiakija nav izārstējama slimība*, tomēr savlaicīga diagnozes noteikšana un stingra bezglutēna diēta samazina turpmāko komplikāciju un mirstības risku, kā arī uzlabo pacientu dzīves kvalitāti. Līdz ar to vienīgais celiakijas ārstēšanas veids ir stingras bezglutēna diētas ievērošana mūža garumā. Tādējādi, bērni, kuriem noteikta celiakijas diagnoze, uzskatāmi par hroniski slimiem pacientiem, kam nepieciešamas regulāras konsultācijas pie bērnu gastroenterologa un uztura speciālista. Pacientiem ar neārstētu celiakiju ir lielāks onkoloģisku slimību, reproduktīvās disfunkcijas, dažādu mikroelementu deficīta risks. Pacienta nelīdzestība bezglutēna diētai un glutēna uzņemšana ir viens no nozīmīgākajiem faktoriem komplikāciju attīstībā. Celiakijas izraisītie simptomi ir ļoti dažādi un netipiski, kas apgrūtina savlaicīgas diagnostikas iespējas. Pamatojoties uz 2004.gada 17.jūnijā Saeimā pieņemtajiem grozījumiem Sociālo pakalpojumu un sociālās palīdzības likumā (13.panta pirmās daļas 8.punkts), tika noteikts, ka valsts nodrošina atbalsta programmu ar celiakiju slimajiem bērniem, kuriem nav noteikta invaliditāte. Valsts atbalsta izmaksa tika uzsākta ar 2005.gada 1.janvāri. Valsts atbalsta ieviešanas mērķis bija saistīts ar to, ka ar 2004.gada 1.janvāri tika mainīta kārtība, kādā piešķirams bērna invalīda statuss. Iepriekšējā kārtība paredzēja, ka invaliditātes ekspertīzi bērniem vecumā līdz 16 gadiem veica ārstējošais ārsts un bērna invalīda statuss tika piešķirts, pamatojoties uz slimību un patoloģisko stāvokļu sarakstu. Savukārt ar 2004.gada 1.janvāri bērniem vecumā līdz 16 gadiem (ar 2011.gada 1.janvāri – vecumā līdz 18 gadiem) invaliditāti nosaka Veselības un darbspēju ekspertīzes ārstu valsts komisija, pamatojoties uz klīniskā un funkcionālā stāvokļa raksturojumu, kas celiakijas gadījumā paredz invaliditātes noteikšanu pie izteikta malabsorbcijas un malnutricijas sindroma, kuru pamatojis sertificēts gastroenterologs. Līdz ar to diagnozes „celiakija” noteikšana bērnam automātiski nenozīmē, ka bērnam būtu nosakāma invaliditāte. Savukārt, lai kompensētu speciālas pārtikas iegādi ar celiakiju slimiem bērniem, kuriem nav noteikta invaliditāte un nav piešķirta piemaksa pie ģimenes valsts pabalsta par bērnu invalīdu, par šiem bērniem kopš 2005.gada tiek piešķirts valsts atbalsts.No 2013.gada 24.maija valsts atbalsta izmaksu regulē Ministru kabineta 2013.gada 21.maija noteikumi Nr.261 „Noteikumi par valsts atbalstu ar celiakiju slimiem bērniem, kuriem nav noteikta invaliditāte” (turpmāk – Ministru kabineta noteikumi). Atbilstoši Ministru kabineta noteiktajam atbalsts ir no valsts budžeta izmaksājama naudas summa, kuras ikmēneša apmērs atbilst piemaksas pie ģimenes valsts pabalsta par bērnu invalīdu apmēram, proti, 106,72 EUR[[2]](#footnote-2). Atbalsta izmaksu veic Valsts sociālās apdrošināšanas aģentūra (turpmāk - VSAA) no Labklājības ministrijas valsts pamatbudžeta programmas 20.01.00 „Valsts sociālie pabalsti” līdzekļiem.Somijas Celiakijas sabiedrības apkopotā informācija (kas pieejama Latvijas Celiakijas pacientu biedrībai „Dzīve bez glutēna”) par 28 pasaules valstīs esošo atbalstu ar celiakiju slimiem bērniem 2013.gadā liecina, ka finansiāls atbalsts ar celiakiju slimiem bērniem tiek izmaksāts 16 valstīs (Beļģija, Čehija, Dānija, Grieķija, Somija, Francija, Ungārija, Vācija, Itālija, Latvija, Luksemburga, Norvēģija, Zviedrija, Šveice, Lielbritānija, Jaunzēlande). Finansiāls atbalsts ar celiakiju slimiem bērniem netiek izmaksāts 12 valstīs (Andora, Horvātija, Īrija, Nīderlande, Polija, Spānija, Kipra, Austrālija, Kanāda, Čīle, Pakistāna, ASV). Daļā valstu – gan tādās, kur tiek maksāts finansiāls pabalsts, gan tādās, kurās šāda pabalsta nav - pastāv citi atbalsta sniegšanas veidi, piemēram, noteikta daudzuma bezglutēna miltu izsniegšana, bezmaksas sabiedriskais transports, ēdiena gatavošanas kursi, nodokļu atlaides speciālajai pārtikai u.c. Jāatzīmē, ka Latvijā noteiktais finansiālā atbalsta apmērs ir viens no lielākajiem – vēl lielāks atbalsta apmērs ir tikai Dānijā (65-137 EUR), Grieķijā (150 EUR) un Norvēģijā (126-243 EUR).Savukārt attiecībā uz atbalsta sniegšanu ar celiakiju slimajiem pieaugušajiem Somijas Celiakijas sabiedrības apkopotā informācija liecina, ka 11 valstīs ar celiakiju slimiem pieaugušajiem arī tiek sniegts finansiāls atbalsts (Beļģija, Dānija, Grieķija, Somija, Francija, Vācija, Itālija, Luksemburga, Norvēģija, Lielbritānija, Jaunzēlande). Ministru kabineta 2014.gada 17.jūnija sēdē zināšanai pieņemtajā informatīvajā ziņojumā „Par valsts atbalsta ar celiakiju slimiem bērniem saņēmēju loka pārskatīšanu” Labklājības ministrija rosināja pārskatīt valsts atbalsta ar celiakiju slimo bērnu saņēmēju loku un izmaksāt valsts atbalstu ar celiakiju slimajiem bērniem un klientiem, kas pēc 18 gadu vecuma sasniegšanas mācās (vispārējās izglītības vai profesionālās izglītības iestādē un nav vecāki par 20 gadiem vai studē augstskolā dienas nodaļā (pilna laika klātienē) un nav vecāki par 24 gadiem), neatkarīgi no tā, vai ir noteikta invaliditāte un kādu iemeslu dēļ tā noteikta (lūdzot jautājumu par papildu līdzekļu piešķiršanu skatīt Ministru kabinetā kopā ar visu ministriju un centrālo valsts iestāžu priekšlikumiem jaunajām politikas iniciatīvām).Atbilstoši informatīvajā ziņojumā paredzētajam izstrādātais Ministru kabineta noteikumu projekts „Grozījumi Ministru kabineta 2013.gada 21.maija noteikumos Nr.261 „Noteikumi par valsts atbalstu ar celiakiju slimiem bērniem, kuriem nav noteikta invaliditāte”” (turpmāk – noteikumu projekts) paredz izmaksāt atbalstu arī bērniem ar invaliditāti un pagarināt atbalsta izmaksas periodu, ja persona mācās. *Atbalsta izmaksa, ja bērnam ir noteikta invaliditāte* 2013.gadā Labklājības ministrijā tika saņemta Tiesībsarga vēstule attiecībā uz valsts sniedzamo atbalstu ar celiakiju slimiem bērniem, kuriem noteikta invaliditāte citu slimību vai funkcionālu traucējumu dēļ, kā rezultātā tiek pārtraukta valsts atbalsta izmaksa ar celiakiju slimiem bērniem un tā vietā piešķirta piemaksa pie ģimenes valsts pabalsta. Valsts sociālo pabalstu sistēma neparedz sniedzamā atbalsta palielināšanu par bērnu invalīdu gadījumos, kad bērnam noteiktā pamatdiagnoze apvienojas ar citām slimībām un funkcionāliem traucējumiem, t.sk. atbalsts ar celiakiju slimiem bērniem netiek izmaksāts vienlaikus ar piemaksu pie ģimenes valsts pabalsta par bērnu invalīdu, kā arī piemaksas apmērs nemainās, ja bērnam invaliditāte ir noteikta, pamatojoties uz divām vai vairākām savstarpēji nesaistītām slimībām un funkcionālajiem traucējumiem.Tādējādi gadījumā, ja ar celiakiju slimam bērnam tiek noteikta invaliditāte, kā rezultātā tiek piešķirta piemaksa pie ģimenes valsts pabalsta par bērnu invalīdu (saskaņā ar Valsts sociālo pabalstu likuma 6.panta trešo daļu), valsts atbalsta izmaksu par viņu pārtrauc. Un, lai gan naudas izteiksmē par bērnu izmaksājamā summa nemainās, tomēr bērnam, kuram invaliditāte noteikta citu iemeslu dēļ, arī turpmāk saglabājas nepieciešamība pēc speciālas pārtikas iegādes.VSAA valsts atbalsta saņēmēju datu analīze liecina, ka katru gadu aptuveni 1% ar celiakiju slimiem bērniem, par kuriem piešķirts valsts atbalsts, tiek noteikta invaliditāte, pārtraukta valsts atbalsta izmaksa un uzsākta piemaksas pie ģimenes valsts pabalsta par bērnu invalīdu izmaksa.*Atbalsta izmaksas perioda pagarināšana līdz personas 24 gadu vecumam, ja mācās*Atbilstoši Ministru kabineta noteikumu 3.punktam tiesības uz atbalsta saņemšanu ir ar celiakiju slimam bērnam vecumā līdz 18 gadiem. Lai saņemtu atbalstu, ne retāk kā reizi divos gados bērnam ir jāapmeklē gastroenterologs.2013.gada 23.janvārī un 2013.gada 26.februārī Saeimas Sociālo un darba lietu komisija (turpmāk – SSDLK) izskatīja jautājumu par valsts atbalsta sistēmu un plānotajiem pasākumiem ar celiakiju sirgstošiem pacientiem un diskutēja par iespējām uzlabot pakalpojumu sistēmu, piedaloties Labklājības ministrijas, Veselības ministrijas, Latvijas Celiakijas pacientu biedrības „Dzīve bez glutēna” pārstāvjiem, Bērnu klīniskās universitātes slimnīcas ārstiem u.c. SSDLK sēdē tika diskutēts par aktuāliem problēmjautājumiem, ar ko celiakijas slimnieki saskaras. Lai gan kopumā esošais valsts atbalsts ar celiakiju slimiem bērniem tiek vērtēts pozitīvi, tomēr Latvijas Celiakijas pacientu biedrības „Dzīve bez glutēna” pārstāve aicināja pagarināt valsts atbalsta ar celiakiju slimiem bērniem izmaksu, norādot, ka „personai sasniedzot 18 gadu vecumu, atbalsts vairs netiek izmaksāts un jaunais cilvēks pārtrauc bezglutēna diētu, kā rezultātā attīstās daudzas citas slimības, kas par 30% paaugstina valsts izdevumus veselības aprūpē” (SSDLK priekšsēdētāja A.Barča ierosināja atbalsta personai ar celiakiju izmaksu turpināt līdz 24 gadu vecumam, ja persona mācās).Veselības ministrijai pieejamā informācija liecina, ka gastroenterologu apmeklējumu skaits ievērojami pazeminās pacientiem pēc 18 gadu vecuma sasniegšanas, ko Veselības ministrija skaidro ar atbalsta izmaksas pārtraukšanu, ar celiakiju slimam bērnam sasniedzot 18 gadu vecumu.Tā kā valsts atbalsts ar celiakiju slimiem bērniem tiek finansēts no valsts pamatbudžeta programmas „Valsts sociālie pabalsti”, atbalsta ar celiakiju slimai personai izmaksai analoģiski būtu iespējams piemērot arī no šās budžeta programmas izmaksājamā valsts sociālā nodrošinājuma pabalsta apgādnieka zaudējuma gadījumā izmaksas kārtību (Valsts sociālo pabalstu likuma 13.panta 1.daļas 3.punkts), proti, atbalsta izmaksu turpina, ja persona pēc pilngadības sasniegšanas mācās vispārējās izglītības vai profesionālās izglītības iestādē un nav vecāka par 20 gadiem vai studē augstskolā dienas nodaļā (pilna laika klātienē) un nav vecāka par 24 gadiem (ar celiakiju slimais izglītojamais šobrīd izziņu par mācībām vispārējās izglītības vai profesionālās izglītības iestādē var saņemt izglītības iestādē, kurā mācās). Š.g. 11.decembrī Saeimā 1.lasījumā pieņemtais likumprojekts „Grozījums Sociālo pakalpojumu un sociālās palīdzības likumā” (Nr.94/Lp12) paredz paplašināt atbalsta saņēmēju loku un noteikt, ka valsts nodrošina atbalsta programmu ar celiakiju slimajiem bērniem, turpinot atbalsta sniegšanu šīm personām pēc pilngadības sasniegšanas, ja tās mācās vispārējās izglītības vai profesionālās izglītības iestādē un nav vecākas par 20 gadiem vai studē augstskolā dienas nodaļā (pilna laika klātienē) un nav vecākas par 24 gadiem.Savukārt Ministru kabineta noteikumi būtu jāpapildina ar valsts sociālā nodrošinājuma pabalstam piemērojamu līdzīgu kārtību, kādā VSAA tiek saņemta informācija par personas mācību perioda turpinājumu un atbalsta izmaksas pārtraukšanas nosacījumiem, ja netiek saņemta informācija par bērna mācību perioda turpinājumu. Šobrīd atbilstoši savstarpēji noslēgtam vienošanās līgumam Izglītības un zinātnes ministrija elektroniski iesniedz VSAA informāciju par vispārējās izglītības iestādēm un atsevišķām profesionālās izglītības iestādēm (vārds, uzvārds, personas kods, izglītības iestāde, klase vai kurss).Ņemot vērā, ka izglītības iestādes šobrīd realizē visdažādākās programmas, piemēram, vidusskolās var tikt īstenotas profesionālās izglītības programmas un otrādi, nepieciešams veikt izmaiņas 2009.gada 28.oktobra starpresoru vienošanās starp VSAA un Izglītības un zinātnes ministriju, nosakot jaunu datu apmaiņas kārtību, kā arī jāveic izmaiņas informācijas sistēmās, lai VSAA varētu apstrādāt no Izglītības un zinātnes ministrijas saņemto informāciju par profesionālās izglītības iestāžu audzēkņiem, ņemot vērā, ka elektroniski saņemtās informācijas apstrāde atšķiras atkarībā no personai piešķirtā pakalpojuma veida. Tā kā Valsts izglītības informācijas sistēmā (VIIS) un VSAA var realizēt šīs izmaiņas ne ātrāk kā uz 2016.gada janvāri, noteikumu projekts paredz, ka laikā no 2015.gada 1.janvāra līdz 31.decembrim par atbalsta pieprasītāju ir iesniedzama arī profesionālās izglītības iestādes izziņa, ja atbalstu pieprasa bērnam, kurš nav vecāks par 20 gadiem un kurš mācās Latvijas izglītības iestādē.Tāpat analoģiski kā valsts sociālā nodrošinājuma pabalsta gadījumā Ministru kabineta noteikumos atrunājama arī kārtība, kādā ārvalstī iegūtu izglītības dokumentu, kas apliecina personas izglītības iegūšanas faktu vispārējās izglītības un profesionālās izglītības iestādē vai augstskolā, pielīdzina Latvijā izsniegtajai vispārējās izglītības un profesionālās izglītības iestādes izziņai vai augstskolas izziņai. Ievērojot to, ka noteikumu projekts paredz izmaksāt atbalstu arī pēc bērna pilngadības sasniegšanas, nepieciešams noteikt, ka atbalstu ir tiesīgs pieprasīt arī pats bērns. Turklāt tā kā atbilstoši likuma „Par sociālo drošību” 17.panta pirmajai daļai personas sociālā rīcībspēja iestājas no 15 gadu vecuma, proti, persona, kura ir sasniegusi 15gadu vecumu, var iesniegt pieprasījumu pēc sociālajiem pakalpojumiem un tos saņemt, tad noteikumu projektā būtu jāparedz, ka, ja tas nepieciešams bērna personisko interešu aizstāvībai, ar bāriņtiesas īpašu lēmumu atbalstu var piešķirt pašam bērnam, ja viņš sasniedzis 15 gadu vecumu. Analoģisks nosacījums ir noteikts arī attiecībā uz valsts sociālo pabalstu saņemšanu, proti, Valsts sociālo pabalstu likuma 16.panta trešā daļa paredz, ka, ja tas nepieciešams bērna personisko interešu aizstāvībai, ar bāriņtiesas īpašu lēmumu valsts sociālo pabalstu var piešķirt arī pašam bērnam, ja viņš sasniedzis 15 gadu vecumu. Tāpat nepieciešams svītrot noteikumu 6.2.punktā vārdu „bērnu”, jo atbalsts turpmāk tiks maksāts arī bērnam pēc pilngadības sasniegšanas, un līdz ar to atbalsta saņemšanai pieprasāma Latvijā sertificēta gastroenterologa izziņa. |
| 3. | Projekta izstrādē iesaistītās institūcijas | Noteikumu projekta izstrādes gaitā tika ņemts vērā VSAA viedoklis un izteiktie priekšlikumi. |
| 4. | Cita informācija | Lai nodrošinātu valsts atbalsta ar celiakiju saņēmēju loka paplašināšanu, VSAA nepieciešams izstrādāt un ieviest informācijas sistēmas izmaiņas (jārealizē izmaiņas tiesību uz atbalstu noteikšanā, jāpapildina mācību izziņu apstrādes masveida process, jāveic izmaiņas atbalsta saņēmēja maiņas pārbaudēs), kam nepieciešamas 60 cilvēkdienas. Labklājības ministrijas izstrādātajā noteikumu projektā paredzēts, ka tas stāsies spēkā 2015.gada 1.janvārī, vienlaikus paredzot pārejas pierodu atbalsta piešķiršanas un izmaksas nodrošināšanai, lai VSAA varētu realizēt nepieciešamās izmaiņas informācijas sistēmās. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķgrupa ir bērni, kuriem ir noteikta diagnoze „celiakija” vienlaikus ar invaliditāti (atbilstoši Labklājības ministrijas aprēķiniem plānots, ka 2015.gadā atbalsta saņēmēju skaits palielinātos par 18 personām vidēji mēnesī), kā arī ar celiakiju slimojošie, kas pēc pilngadības sasniegšanas mācās (atbalsta saņēmēju skaita palielinājums 2015.gadā plānots 75 personas vidēji mēnesī).Saskaņā ar VSAA statistikas datiem 2014.gada septembrī bērnu skaits, par kuriem izmaksāts atbalsts, bija 1 378. |
| 2. | Tiesiskā regulējuma ietekme uz tautsaimniecību un administratīvo slogu | Valsts atbalsta ar celiakiju slimam bērnam piešķiršanai atbalsta pieprasītājam jāiesniedz rakstisks pieprasījums:• klātienē jebkurā VSAA nodaļā;• neklātienē, t.i., nosūtot iesniegumu pa pastu vai iesniedzot elektroniska dokumenta formā jebkurā VSAA nodaļā. Ministru kabineta noteikumi nosaka pieprasījumā atbalsta piešķiršanai norādāmās ziņas. Iesniegumu VSAA var noformēt, izmantojot VSAA mājas lapā [www.vsaa.lv](http://www.vsaa.lv) esošo veidlapu.Lai saņemtu valsts atbalstu, Ministru kabineta noteikumi nosaka, ka personai reizi divos gados ir jāveic veselības pārbaudes pie gastroenterologa, ārsta izziņu iesniedzot VSAA.Noteikumu projekts paredz paplašināt to personu loku, kurām būs tiesības saņemt valsts atbalstu, atbalstu maksājot arī ar celiakiju slimiem bērniem, kuriem ir noteikta invaliditāte. Līdz ar to šīm personām būs pienākums reizi divos gados apmeklēt ārstu un saņemto ārsta izziņu savlaicīgi iesniegt VSAA. Noteikumu projekts paredz arī izmaksāt valsts atbalstu personai pēc pilngadības sasniegšanas, ja tā mācās vispārējās izglītības vai profesionālās izglītības iestādē un nav vecāka par 20 gadiem vai studē augstskolā dienas nodaļā (pilna laika klātienē) un nav vecāka par 24 gadiem. Lai apstiprinātu mācību faktu, noteikumu projekts paredz divus risinājumus:1. ar celiakiju slimais izglītojamais iesniedz VSAA izziņu par mācībām vispārējās izglītības, profesionālās izglītības iestādē vai augstskolā (var saņemt izglītības iestādē, kurā mācās);
2. Izglītības un zinātnes ministrija celiakijas slimniekam sasniedzot 18 gadu vecumu un turpmāk regulāri informāciju par personu (vārds, uzvārds, personas kods, izglītības iestāde, klase vai kurss) elektroniski iesniedz VSAA. Šis nosacījums nerada papildus slogu Izglītības un zinātnes ministrijai, jo tā minēto informāciju VSAA iesniedz jau šobrīd atbilstoši Ministru kabineta 2009.gada 22.decembra noteikumu Nr.1605 „Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību” 7.punktam.

Tā kā noteikumu projekts paredz personai tiesības saņemt valsts atbalstu, personai noteiktās prasības ir uzskatāmas par samērīgām. |
| 3. | Administratīvo izmaksu monetārs novērtējums | Administratīvo izmaksu novērtējums mērķgrupai – fiziskajām personām - aprēķināts pēc šādas formulas:**C = (f x l) x (n x b)**Tiek pieņemts, ka:1) informācijas sniegšanas pienākumu izpildi (ārsta un nepieciešamības gadījumā arī mācību iestādes izziņu saņem un iesniedz VSAA, pieprasot atbalstu) **(f)** īsteno persona, kuras atalgojums atbilst vidējai stundas darba samaksai valstī 2013.gadā – 4,47 *euro*/h;2) laiks ārsta vizītei (nepieciešamības gadījumā arī mācību iestādes izziņas saņemšanai) un dokumentu iesniegšanai VSAA **(l)** – 2 h;3) subjektu skaits, uz ko attiecas projektā paredzētas informācijas sniegšanas prasības **(n)** – 93 personas;4) informācijas sniegšanas biežums gadā (b) – 0,5 reizeC = (4,47 x 2) x (93 x 0,5) = 415,71 EUR |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (euro) |
| ***2015*** | ***2016*** | ***2017*** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 2 023 051  | 0 | ***0*** | ***0*** | ***0*** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Saskaņā ar likumu „Par valsts budžetu 2014.gadam”, Labklājības ministrijas budžeta 20.01.00 programmā „Valsts sociālie pabalsti” plānots finansējums atbalsta izmaksai ar celiakiju slimiem bērniem – 2 023 051 EUR. | 0 | ***0*** | ***0*** | ***0*** |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 2 023 051 | **0** | ***+119 100\**** | ***+128 064\**** | ***+138 309\**** |
| 2.1. valsts pamatbudžets | Saskaņā ar likumu „Par valsts budžetu 2014.gadam” Labklājības ministrijas budžeta 20.01.00 programmā „Valsts sociālie pabalsti” plānoti izdevumi atbalsta izmaksai ar celiakiju slimiem bērniem – 2 023 051 EUR. | 0 | ***+119 100*** | ***+128 064*** | ***+138 309*** |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | 0 | **0** | ***-119 100\**** | ***-128 064\**** | ***-138 309\**** |
| 3.1. valsts pamatbudžets | 0 | 0 | ***-119 100*** | ***-128 064*** | ***-138 309*** |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | ***0*** | ***0*** | ***0*** | ***0*** |
| 5. Precizēta finansiālā ietekme: | X | Nav attiecināms. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | *\* 2.punktā tiek norādīts papildu piešķirtais finansējums 2015.gadam 119 100 euro, 2016.gadam 128 064 euro un 2017.gadam 138 309 euro ar celiakiju slimo bērnu atbalsta pilnveidošanai atbilstoši MK prot.Nr.62 2.§, 2.punktam, savukārt, ņemot vērā plānoto valsts atbalsta ar celiakiju slimiem bērniem saņēmēju skaita samazinājumu, plānotie izdevumi likumprojektā ,,Par valsts budžetu 2015.gadam” un likumprojektā ,,Par vidēja termiņa budžeta ietvaru 2015., 2016. un 2017.gadam” attiecībā pret 2014.gadu samazinās 2015.gadā 147 995 euro apmērā, 2016.gadā 159 538 euro apmērā un 2017.gadā 163 392 euro apmērā.* Atbilstoši VSAA datiem ar celiakiju slimiem bērniem, kuriem piešķirts valsts atbalsts, invaliditāte tika noteikta un atbalsta izmaksa pārtraukta: 2011.gadā-1,45%, 2012.gadā-1,14%, bet 2013.gadā-1,1% saņēmēju jeb vidēji 1,23% saņēmēju. Atbilstoši Veselības ministrijas sniegtajai informācijai pacientu skaits ar diagnozi „celiakija” 2013.gadā vecumā no 18 (ieskaitot) līdz 23 gadiem (ieskaitot) bija 139 personas, tai skaitā vecumā no 18-19 gadiem – 92 personas, bet vecumā no 20-23 gadiem - 47 personas.Atbilstoši Centrālās statistikas pārvaldes datiem par vidusskolu beigušo turpmāko izglītību 2013.gadā no visiem vidusskolu beigušajiem mācības turpināja 67,2% (augstskolās un koledžās – 59,6%, profesionālajās izglītības iestādēs – 7,6%), bet mācības neturpināja - 32,8%. *Turpmākiem aprēķiniem tiek pieņemts, ka:*1. arī 2015.-2017.gadā saglabājas līdzšinējā tendence, ka katru gadu 1,23% ar celiakiju slimiem bērniem, par kuriem piešķirts valsts atbalsts, tiek noteikta invaliditāte un pārtraukta valsts atbalsta izmaksa;
2. 2015.gadā: no visiem vidusskolu beigušajiem mācības profesionālās izglītības iestādē turpina 5%, bet studijas augstskolā dienas nodaļā (pilna laika klātienē) turpina 50% vidusskolu beigušie. Līdz ar to saņēmēju skaits, maksājot valsts atbalstu ar celiakiju slimām personām pēc 18 gadu vecuma sasniegšanas, ja saņēmējs mācās līdz 24 gadu vecuma sasniegšanai, varētu būt 75 personas vidēji mēnesī (50% un 5% no Veselības ministrijas datiem par celiakijas slimniekiem attiecīgajā vecumā: attiecīgi 70 un 5 personas);
3. 2016.gadā: tiek sagaidīts, ka atbalsta izmaksa pēc pilngadības sasniegšanas, ja bērns mācās, stimulēs regulāri apmeklēt ārstu, kā rezultātā plānots ar celiakiju slimo pacientu skaita pieaugums par 8% (150 personas, t.sk. vecumā no 18-19 gadiem – 99 personas, bet vecumā no 20-23 gadiem - 51 persona. Tiek pieņemts, ka no visiem vidusskolu beigušajiem mācības profesionālās izglītības iestādē turpina 5%, bet studijas augstskolā dienas nodaļā (pilna laika klātienē) turpina 51% vidusskolu beigušie (atbalsta izmaksa varētu sekmēt motivāciju turpināt mācības pēc vidusskolas pabeigšanas). Līdz ar to saņēmēju skaits, maksājot valsts atbalstu ar celiakiju slimām personām pēc 18 gadu vecuma sasniegšanas, ja saņēmējs mācās līdz 24 gadu vecuma sasniegšanai, varētu būt 82 personas vidēji mēnesī (51% un 5% no celiakijas slimniekiem attiecīgajā vecumā: attiecīgi 77 un 5 personas);
4. 2017.gadā: tiek sagaidīts, ka atbalsta izmaksa pēc pilngadības sasniegšanas, ja bērns mācās, stimulēs regulāri apmeklēt ārstu, kā rezultātā plānots ar celiakiju slimo pacientu skaita pieaugums par 8% salīdzinājumā ar 2016.gadu (162 personas, t.sk. vecumā no 18-19 gadiem – 107 personas, bet vecumā no 20-23 gadiem - 55 personas. Tiek pieņemts, ka no visiem vidusskolu beigušajiem mācības profesionālās izglītības iestādē turpina 6%, bet studijas augstskolā dienas nodaļā (pilna laika klātienē) turpina 52% vidusskolu beigušie (atbalsta izmaksa varētu sekmēt motivāciju turpināt mācības pēc vidusskolas pabeigšanas). Līdz ar to saņēmēju skaits, maksājot valsts atbalstu ar celiakiju slimām personām pēc 18 gadu vecuma sasniegšanas, ja saņēmējs mācās līdz 24 gadu vecuma sasniegšanai, varētu būt 90 personas vidēji mēnesī (52% un 6% no celiakijas slimniekiem attiecīgajā vecumā: attiecīgi 84 un 6 personas);
5. aprēķinos izmantots normatīvajos aktos noteiktais atbalsta apmērs – 106,72 EUR mēnesī.

*Plānotais saņēmēju skaits:**2015.gadā:* ņemot vērā 2015.gada bāzē plānoto valsts atbalsta ar celiakiju slimiem bērniem skaitu (1370 personas vidēji mēnesī), kā arī saņēmēju skaita palielinājumu sakarā ar atbalsta izmaksas perioda pagarināšanu līdz 24 gadiem, ja mācās (2015.gadā - 75 personas vidēji mēnesī), varam pieņemt, ka, ja bērnam invaliditāte ir noteikta, pamatojoties uz divām vai vairākām slimībām un funkcionālajiem traucējumiem, atbalsta saņēmēju skaits palielinātos par 1.23% jeb 18 personām vidēji mēnesī;*2016.gadā:* ņemot vērā 2016.gada bāzē plānoto valsts atbalsta ar celiakiju slimiem bērniem skaitu (1354 personas vidēji mēnesī), kā arī saņēmēju skaita palielinājumu sakarā ar atbalsta izmaksas perioda pagarināšanu līdz 24 gadiem, ja mācās (2016.gadā - 82 personas vidēji mēnesī), varam pieņemt, ka, ja bērnam invaliditāte ir noteikta, pamatojoties uz divām vai vairākām slimībām un funkcionālajiem traucējumiem, atbalsta saņēmēju skaits palielinātos par 1.23% jeb 18 personām vidēji mēnesī;*2017.gadā*: ņemot vērā 2017.gada bāzē plānoto valsts atbalsta ar celiakiju slimiem bērniem skaitu (1343 personas vidēji mēnesī), kā arī saņēmēju skaita palielinājumu sakarā ar atbalsta izmaksas perioda pagarināšanu līdz 24 gadiem, ja mācās (2017.gadā - 90 personas vidēji mēnesī), varam pieņemt, ka, ja bērnam invaliditāte ir noteikta, pamatojoties uz divām vai vairākām slimībām un funkcionālajiem traucējumiem, atbalsta saņēmēju skaits palielinātos par 1.23% jeb 18 personām vidēji mēnesī.**Izdevumi 2015.gadā**

|  |  |  |  |  |  |
| --- | --- | --- | --- | --- | --- |
|  | **Plānotais saņēmēju skaits (vid. mēn.)** | **Apmērs mēnesī** | **Papildus nepieciešamais finansējums (gadā)** | **Izdevumi (projekts)\*** | **Plānotie izdevumi KOPĀ (gadā)** |
| *(1)* | *(2)* | *(3) = ((1) x (2) x 12 mēn.)* | *(4)* | *(5) = (3) + (4)* |
| 1.pasākums | 75 | 106,72 € | **119 100 €** | 1 755 956 € | **1 875 056 €** |
| 2.pasākums | 18 |
| **KOPĀ** | **93** |

*\* Saskaņā ar Labklājības ministrijas pamatbudžeta programmas 20.01.00 „Valsts sociālie pabalsti” bāzes projektu 2015.gadam.***Izdevumi 2016.gadā**

|  |  |  |  |  |  |
| --- | --- | --- | --- | --- | --- |
|  | **Plānotais saņēmēju skaits (vid. mēn.)** | **Apmērs mēnesī** | **Papildus nepieciešamais finansējums (gadā)** | **Izdevumi (projekts)\*** | **Izdevumi KOPĀ (gadā)** |
|
| *(1)* | *(2)* | *(3) = ((1) x (2) x 12 mēn.)* | *(4)* | *(5) = (3) + (4)* |
| 1.pasākums | 82 | 106,72 € | **128 064 €** | 1 735 449 € | **1 863 513 €** |
| 2.pasākums | 18 |
| **KOPĀ** | **100** |

*\* Saskaņā ar Labklājības ministrijas pamatbudžeta programmas 20.01.00 „Valsts sociālie pabalsti” bāzes projektu 2016.gadam.***Izdevumi 2017.gadā**

|  |  |  |  |  |  |
| --- | --- | --- | --- | --- | --- |
|  | **Plānotais saņēmēju skaits (vid. mēn.)** | **Apmērs mēnesī** | **Papildus nepieciešamais finansējums (gadā)** | **Izdevumi (projekts)\*** | **Izdevumi KOPĀ (gadā)** |
| *(1)* | *(2)* | *(3) = ((1) x (2) x 12 mēn.)* | *(4)* | *(5) = (3) + (4)* |
| 1.pasākums | 90 | 106,72 € | **138 309 €** | 1 721 350 € | **1 859 659 €** |
| 2.pasākums | 18 |
| **KOPĀ** | **108** |

*\* Saskaņā ar Labklājības ministrijas pamatbudžeta programmas 20.01.00 „Valsts sociālie pabalsti” bāzes projektu 2017.gadam.* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministru kabineta 2014.gada 12.novembra sēdē tika pieņemts zināšanai informatīvais ziņojums ,,Par ministriju iesniegtajiem priekšlikumiem likumā ,,Par vidēja termiņa budžeta ietvaru 2014., 2015. un 2016.gadam” 2015.gadam un turpmākajiem gadiem paredzētajam finansējumam jauno politikas iniciatīvu īstenošanai un citu ministriju iesniegto pasākumu, kas pozitīvi ietekmē fiskālās telpas apjomu, izdevumu izvērtējums”, un tika atbalstīta papildu finansējuma piešķiršana ar celiakiju slimo bērnu atbalsta pilnveidošanai 2015.gadam 119 100 *euro*apmērā, 2016.gadam 128 064 *euro* apmērā un 2017.gadam 138 309 *euro*apmērā (MK prot. Nr.62 2.§, 2.punkts).Papildu finansējums iekļauts likumprojektā ,,Par valsts budžetu 2015.gadam” un likumprojektā ,,Par vidēja termiņa budžeta ietvaru 2015., 2016. un 2017.gadam”, kuri pieņemti Saeimā š.g.17.decembrī. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Tā kā deleģējums valsts atbalsta nodrošināšanai ar celiakiju slimajiem bērniem noteikts Sociālo pakalpojumu un sociālās palīdzības likumā kā sociālais pakalpojums tikai bērniem, kuriem nav noteikta invaliditāte (13.panta pirmās daļas 8.punkts), gadījumā, ja tiek paplašināts tā saņēmējs loks, nepieciešami grozījumi šajā likumā. Noteikumu projekts saistīts ar grozījumiem Sociālo pakalpojumu un sociālās palīdzības likumā un izskatāms Ministru kabinetā pēc likuma grozījuma pieņemšanas Saeimā (likumprojekts atbalstīts Ministru kabineta sēdē š.g. 2.decembrī, pieņemts Saeimā 17.12.2014. Nr.94/Lp12). |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informatīvā ziņojuma (kura risinājumi iestrādāti noteikumu projektā) izstrādes procesā notika konsultēšanās ar Latvijas Celiakijas pacientu biedrību „Dzīve bez glutēna” un Latvijas Republikas Tiesībsarga biroju, kas atbalsta informatīvajā ziņojumā ietvertos priekšlikumus.Publiskajai apspriešanai noteikumu projekts 2014.gada 14.novembrī tika ievietots Labklājības ministrijas mājas lapas sadaļā „Sabiedrības līdzdalība/LM dokumentu projekti”.Sabiedrība ar Labklājības ministrijas mājas lapā ievietoto noteikumu projektu varēja iepazīties un izteikt savu viedokli no 2014.gada 14.novembra līdz 1.decembrim. Noteikumu projekta izstrādes laikā notika konsultēšanās ar biedrību "Gluten-Free Experts" un biedrību „Dižvanagi”. |
| 2. | Sabiedrības līdzdalība projekta izstrādē |  Sabiedrības viedoklis par noteikumu projektu līdz š.g. 1.decembrim nav saņemts. |
| 3. | Sabiedrības līdzdalības rezultāti | Biedrība "Gluten-Free Experts" un biedrība „Dižvanagi”, ar ko notika konsultēšanās projekta izstrādes laikā, atbalsta noteikumu projektu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Atbalsta piešķiršanu un izmaksu nodrošinās VSAA esošo funkciju ietvaros. |
| 3. | Cita informācija | Nav. |

Labklājības ministrs U.Augulis

2014.12.18. 10:55

4397

L.Liepa 67021632

Linda.Liepa@lm.gov.lv

1. Veselības ministrijas sadarbībā ar biedrību „Dzīve bez glutēna” 2012.gada informatīvais materiāls „Ieteikumi ar celiakiju slimu bērnu ēdināšanai pirmsskolas un vispārējās izglītības iestādēs” (http://www.spkc.gov.lv/informativie-izdevumi//). [↑](#footnote-ref-1)
2. 2005.-2008.gadā –71,14 EUR, bet kopš 2009.gada 1.janvāra –106,72 EUR. [↑](#footnote-ref-2)